**DISPOZIȚIA**

nr. 9 din 15.01.2019

**privind constituirea, în cadrul Primăriei Cața, a comisiei competente pentru efectuarea activității de inspecție fiscală asupra contribuabililor/plătitorilor persoane fizice și juridice de pe raza Comunei Cața și aprobarea programului de inspecție fiscală pe anul 2019**

Vocilă Gheorghe, primarul Comunei Caţa, Judeţul Braşov,

Având în vedere necesitatea verificării legalității și conformității declarațiilor fiscale, a corectitudinii și a exactității îndeplinirii obligațiilor în legătură cu stabilirea obligațiilor fiscale de către contribuabili/plătitori, respectiv a respectării prevederilor legislației fiscale și contabile, a verificării sau a stabilirii, după caz, a bazelor de impozitare și a situațiilor de fapt aferente și/sau a diferențelor de obligații fiscale principale;

În conformitate cu prevederile Titlului VI - Controlul fiscal, Capitolul I - Inspecția fiscală din Codul de procedură fiscală aprobat prin Legea nr. 207/2015;

În temeiul prevederilor art. 63 alin. (1) lit. c) coroborat cu alin. (4) lit. d), art. 68 alin. (1) și ale art. 115 alin. (1) lit. a) din Legea nr. 215/2001 privind administraţia publică locală, republicată cu completările şi modificările ulterioare;

DISPUNE

**Art. 1** Începând cu data de 16 ianuarie 2019, se constituie o comisie competentă să efectueze activitatea de inspecție fiscală asupra contribuabililor/plătitorilor persoane fizice și juridice de pe raza Comunei Cața, pe anul 2019, în următoarea componență:

 - KELEMEN Maria, referent asistent

 - CSINTA Ilena, consilier asistent

 - TUDOSĂ Adrian, referent superior

 - KELEMEN Deines, viceprimar

**Art. 2** (1) Inspecția fiscală se va exercita prin controlul efectuat de către membrii comisiei nominalizați la art. 1, prin deplasarea pe teren, la domiciliul/sediul contribuabililor/plătitorilor, și va avea drept scop verificarea legalității și conformității declarațiilor fiscale, a corectitudinii și a exactității îndeplinirii obligațiilor în legătură cu stabilirea obligațiilor fiscale de către contribuabil/plătitor, verificarea respectării prevederilor legislației fiscale și contabile, verificarea sau stabilirea, după caz, a bazelor de impozitare și a situațiilor de fapt aferente, stabilirea diferențelor de obligații fiscale principale.

 (2) Cu ocazia controlului, se vor constata și eventualele stări de fapt privind disciplina în construcții, precum și respectarea clauzelor contractuale de către locatari.

 (3) Activitatea de inspecția fiscală este organizată și se desfășoară trimestrial, pe baza programului aprobat de primarul Comunei Cața.

**Art. 3** Conform prevederilor legale, contribuabilii/plătitorii au obligația să colaboreze la constatarea stărilor de fapt fiscale și a celor ce privesc disciplina în construcții, fiind obligați să dea informații, să prezinte la locul de desfășurare a inspecției fiscale toate documentele, precum și orice alte actele necesare clarificării situațiilor de fapt relevante din punct de vedere fiscal, în caz contrar, suportând sancțiunile corespunzătoare prevăzute de lege.

**Art. 4** Secretarul Comunei Caţa va comunica prezenta dispoziţie persoanelor nominalizate la art. 1 și Instituţiei Prefectului - Judeţului Braşov, respectiv o va aduce la cunoștința publicului.

Primar, Secretar,

Vocilă Gheorghe Guignard Roxana